<https://magelanci.com/forums/topic/580-%D1%81-%D0%B4%D0%B5%D1%86%D0%B0-%D0%BD%D0%B0-%D0%BC%D0%BE%D1%80%D0%B5-%D0%B8-%D0%BD%D0%B5-%D1%81%D0%B0%D0%BC%D0%BE/#comment-9262>
<http://schema.org/text>
"Моят опит е, че най-доброто за забавлението на едно дете (поне за моето, когато беше малко) е присъствието на поне още едно дете на подобна възраст. Което пак не е гаранция, защото с една приятелка прекарахме едно море в разтърваване на децата си, вечно дърпаха една и съща играчка, кофичка или друго за игра  \nБяхме им купили едни същи неща за пясък, топки и т. н. но все намираха за какво да се сбият. \nКоето беше само за една година, вече повече от десетилетие ги мъкнем заедно и вече не е така. \nПо времето , когато дъщеря ми беше малка (леле, как звучи, чувствам се като динозавър  ), нямаше таблети и т.н., но винаги гледах да има компания за игрите и други деца. Случвало се е, разбира се да сме сами, но тя си намираше компания на плажа. \nНо сега се сещам че най се забавляваха, когато и  ние участвахме в игрите им. Едно лято на плажа сме стояли с часове, имам предвид докато залезе слънцето, да играем скрабъл (препоръчвам играта, много е интересна и за големи), децата ни организираха театри, а ние бяхме публика, изобщо беше много забавно. Дъщеря ми го помни още като най-хубавото море. \nТа моят съвет е, ако ще ги вземате, активно участвайте в игрите им, така им осигурявате и незабравими спомени. \nКогато съм имала нужда от почивка без нея, я оставям на баба и. Няма смисъл да се обтягат нервите на двете страни. \nС годините нещата се променят и играчките еволюират. Дъщеря ми вече е на 17 и все още иска да ходи с нас на почивка, но вечно в ушите и е MP3-ката. Разбира се носим и лаптоп, но само за хотела. Не е толкова пристрастена, което може само да ме радва.  \n  \nП.П. Красене, ограничената видимост се налага много често. Предлагам ти уроци при джедай, за да се усъвършенстваш :D "
<https://magelanci.com/forums/topic/580-%D1%81-%D0%B4%D0%B5%D1%86%D0%B0-%D0%BD%D0%B0-%D0%BC%D0%BE%D1%80%D0%B5-%D0%B8-%D0%BD%D0%B5-%D1%81%D0%B0%D0%BC%D0%BE/>